CELEX: 62012TN0041
Language: et
Date: 2012-01-27 00:00:00
Title: Kohtuasi T-41/12: 27. jaanuaril 2012 esitatud hagi — LS Fashion versus Siseturu Ühtlustamise Amet — Sucesores de Miguel Herreros (L’Wren Scott)

14.4.2012   
            
            
               ET
            
            
               Euroopa Liidu Teataja
            
            
               C 109/18
            
         27. jaanuaril 2012 esitatud hagi — LS Fashion versus Siseturu Ühtlustamise Amet — Sucesores de Miguel Herreros (L’Wren Scott)
   (Kohtuasi T-41/12)
   2012/C 109/41
   Hagiavalduse keel: inglise
   
      Pooled
   
   
      Hageja: LS Fashion, LLC (Wilmington, Ameerika Ühendriigid) (esindajad: solicitor R. Black ja solicitor S. Davies)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Sucesores de Miguel Herreros, SA (La Orotava, Hispaania)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 24. novembri 2011. aasta otsus (asi R 1584/2009-4);
            
         
               —
            
            
               tühistada vastulausete osakonna otsus osas, milles vastulause rahuldati;
            
         
               —
            
            
               lubada ühenduse kaubamärgi taotluse nr 5190368 registreerimist täies ulatuses; ja
            
         
               —
            
            
               mõista hageja kulud Siseturu Ühtlustamise Ameti ning Üldkohtu menetluses välja Siseturu Ühtlustamise Ametilt ja teiselt menetluspoolelt ning jätta viimati nimetatute kulud eelnimetatud menetlustes nende endi kanda.
            
         
      Väited ja peamised argumendid
   
   
      Ühenduse kaubamärgi taotleja: hageja
   
      Asjaomane ühenduse kaubamärk: sõnamärk „L’Wren Scott” kaupadele klassides 3, 9, 14 ja 25 — Ühenduse kaubamärgi taotlus nr 5190368
   
      Vastulause aluseks oleva kaubamärgi või tähise omanik: teine menetluspool apellatsioonikojas
   
      Vastulause aluseks olev kaubamärk või tähis: Hispaania kaubamärgitaotlus nr 1164120 sõnamärgile LOREN SCOTT kaupadele klassis 25
   
      Vastulausete osakonna otsus: rahuldada vastulause kõikide kaupade osas, mille peale vastulause esitati, ning lubada registreerida ühenduse kaubamärk taotluses märgitud ülejäänud kaupade osas, mille peale vastulauset ei esitatud
   
      Apellatsioonikoja otsus: jätta kaebus rahuldamata
   
      Väited: Rikutud on nõukogu määruse nr 207/2009 artikli 42 lõikeid 2 ja 3 ning komisjoni määruse nr 2868/95 eeskirja 22 lõikeid 2 ja 3, kuna apellatsioonikoda ei hinnanud õigesti vastulause esitaja tõendeid varasema kaubamärgi tegeliku kasutamise kohta, kui võtta arvesse asjassepuutuvate sätete ja kohtupraktikaga ette nähtud nõudeid, sealhulgas kaubamärgi kasutamise koha, aja, ulatuse ja olemusega arvestamise nõudeid. Rikutud on nõukogu määruse 207/2009 artikli 8 lõike 1 punkti b, kuna apellatsioonikoda: i) ei hinnanud õigesti asjaomaste kaubamärkide visuaalset, foneetilist ja kontseptuaalset sarnasust ning ii) ei võtnud õigesti arvesse asjaomaste kaubamärkide asjakohast sarnasuse astet ning ei hinnanud õigesti kaubamärkide eristusvõimet, sealhulgas segiajamise tõenäosust.